stanford-oval/wikipedia huggingface dataset:
คณะวิศวกรรมศาสตร์และเทคโนโลยีอุตสาหกรรม มหาวิทยาลัยราชภัฏสวนสุนันทา
ประวัติ

คณะเทคโนโลยีอุตสาหกรรม แรกเริ่มก่อตั้งขึ้นเมื่อ พ.ศ. 2548 โดยได้รับการจัดตั้งเป็นหน่วยงานระดับคณะ ตามการประกาศการแบ่งส่วนราชการมหาวิทยาลัยราชภัฏสวนสุนันทา ซึ่งแยกออกมาจากคณะวิทยาศาสตร์และเทคโนโลยี
โดยริเริ่มมาจากเมื่อปี พ.ศ. 2522 วิทยาลัยครูสวนสุนันทาเปิดสอนวิชาหัตถกรรมศึกษาและอุตสาหกรรมศิลป์ โดยสังกัดคณะวิทยาศาสตร์ ต่อมาได้เปิดสอนหลักสูตรอนุปริญญาวิทยาศาสตร์ คณะเทคโนโลยีก่อสร้างและคณะเทคโนโลยีการพิมพ์ ต่อมาคณะวิทยาศาสตร์และคณะเทคโนโลยีก่อสร้างพร้อมกับคณะเทคโนโลยีการพิมพ์ได้ควบรวมทั้ง 3 คณะ และเปลี่ยนชื่อเป็น "คณะวิทยาศาสตร์และเทคโนโลยี" และได้ยกเลิกคณะอุตสาหกรรมศิลป์เนื่องจากเกิดสภาวะครูล้นตลาด
จนกระทั่งมีประกาศการแบ่งส่วนราชการภายใน จึงได้มาการแยกออกมาจัดตั้งเป็น คณะเทคโนโลยีอุตหกรรม ตั้งแต่นั้นมา
ในปี พ.ศ. 2567 ได้มีการเปลี่ยนชื่อเป็น คณะวิศวกรรมศาสตร์และเทคโนโลยีอุตสาหกรรม มหาวิทยาลัยราชภัฏสวนสุนันทามี ผู้ช่วยศาสตราจารย์ ดร. ชนมภัทร โตระสะ เป็นคณบดีคนแรก
แหล่งข้อมูลอื่น

คณะเทคโนโลยีอุตสาหกรรม มหาวิทยาลัยราชภัฏสวนสุนันทา
มหาวิทยาลัยราชภัฏสวนสุนันทา
| ด ค กหน่วยงานในมหาวิทยาลัยราชภัฏสวนสุนันทา |
| --- | --- |
คณะ/วิทยาลัย: คณะครุศาสตร์ • คณะมนุษยศาสตร์และสังคมศาสตร์ • คณะวิทยาการจัดการ • คณะศิลปกรรมศาสตร์ • คณะวิทยาศาสตร์และเทคโนโลยี • คณะวิศวกรรมศาสตร์และเทคโนโลยีอุตสาหกรรม • วิทยาลัยพยาบาลและสุขภาพ • วิทยาลัยสหเวชศาสตร์ • วิทยาลัยโลจิสติกส์และซัพพลายเชน • วิทยาลัยสถาปัตยกรรมศาสตร์ • วิทยาลัยนวัตกรรมและการจัดการ • วิทยาลัยการภาพยนตร์ ศิลปะการแสดงและสื่อใหม่ • วิทยาลัยนานาชาติ • บัณฑิตวิทยาลัย
วิทยาเขต/ศูนย์: นครปฐม • ระนอง • สมุทรสงคราม • อุดรธานี •  สุพรรณบุรี •  เชียงราย(โครงการจัดตั้ง)
อื่น ๆ: คณะนิเทศศาสตร์(โครงการจัดตั้ง)
หมวดหมู่ • โครงการ • สถานีย่อย
| ด ค กรายชื่อโรงเรียนเทคโนโลยีในประเทศไทย  |
| --- | --- |
คณะเทคโนโลยี: ขอนแก่น • มหาสารคาม • ราชภัฏอุดรธานี
คณะเทคโนโลยีอุตสาหกรรม: นครพนม • พระจอมเกล้าพระนครเหนือ  • พระจอมเกล้าพระนครเหนือ(วิทยาลัย)  • ราชภัฏกาญจนบุรี  • ราชภัฏกำแพงเพชร • ราชภัฏเชียงราย • ราชภัฏเทพสตรี • ราชภัฏนครราชสีมา • ราชภัฏนครศรีธรรมราช •  ราชภัฏนครสวรรค์  • ราชภัฏบุรีรัมย์  • ราชภัฏพระนคร  • ราชภัฏพิบูลสงคราม • ราชภัฏเพชรบุรี  • ราชภัฏเพชรบูรณ์  • ราชภัฏราชนครินทร์  • ราชภัฏรำไพพรรณี  • ราชภัฏลำปาง  • ราชภัฏเลย  • ราชภัฏวไลยอลงกรณ์  • ราชภัฏสกลนคร  •  ราชภัฏสงขลา  • ราชภัฏสุรินทร์ • ราชภัฏสวนสุนันทา • ราชภัฏอุตรดิตถ์  • ราชภัฏอุบลราชธานี  • ราชมงคลกรุงเทพ  •ราชมงคลรัตนโกสินทร์  • ราชมงคลศรีวิชัย  • ราชมงคลอีสาน
คณะเทคโนโลยีคหกรรมศาสตร์: ราชมงคลกรุงเทพ •  ราชมงคลธัญบุรี • ราชมงคลพระนคร
อื่น ๆ: เกษตรศาสตร์ • แม่ฟ้าหลวง • ธรรมศาสตร์ • สงขลานครินทร์(วิทยาศาสตร์และเทคโนโลยีอุตสาหกรรม) • สงขลานครินทร์(เทคโนโลยีและสิ่งแวดล้อม) • พระจอมเกล้าธนบุรี • เชียงใหม่ • ลาดกระบัง • ราชมงคลล้านนา
รายชื่อ • หมวดหมู่ • โครงการ • สถานีย่อย
สตาร์ วอร์ส เอพพิโซด 3 ซิธชำระแค้น

| สตาร์ วอร์ส เอพพิโซด 3 ซิธชำระแค้น |
| --- | --- |

กำกับ: จอร์จ ลูคัส
เขียนบท: จอร์จ ลูคัส
อำนวยการสร้าง: ริก แม็คคาลลัม
นักแสดงนำ:   ยวน แม็คเกรเกอร์  นาตาลี พอร์ตแมน  เฮย์เดน คริสเตนเซน  เอียน แม็กเดียร์มิด  ซามูเอล แอล. แจ็กสัน  คริสโตเฟอร์ ลี  แอนโทนี แดเนียลส์  เคนนี เบเกอร์  แฟรงค์ ออซ 
กำกับภาพ: เดวิด เทตเทอร์ซอลล์
ตัดต่อ:   โรเจอร์ บาร์ตัน  เบน เบิร์ตต์ 
ดนตรีประกอบ: จอห์น วิลเลียมส์
บริษัทผู้สร้าง: ลูคัสฟิล์ม 
ผู้จัดจำหน่าย: ทเวนตีท์เซนจูรีฟอกซ์
วันฉาย:   15 พฤษภาคม ค.ศ. 2005 (2005-05-15) (กาน)    19 พฤษภาคม ค.ศ. 2005 (2005-05-19) (สหรัฐ) 
ความยาว: 140 นาที
ประเทศ: สหรัฐ
ภาษา: อังกฤษ
ทุนสร้าง: 113 ล้านดอลลาร์สหรัฐ
ทำเงิน: 868.4 ล้านดอลลาร์สหรัฐ
สตาร์ วอร์ส เอพพิโซด 3 ซิธชำระแค้น (อังกฤษ: Star Wars: Episode III – Revenge of the Sith) เป็นภาพยนตร์แนวมหากาพย์บันเทิงคดีอวกาศ ฉายเมื่อปี ค.ศ. 2005 เขียนบทและกำกับโดยจอร์จ ลูคัส แสดงนำโดย ยวน แม็คเกรเกอร์, นาตาลี พอร์ตแมน, เฮย์เดน คริสเตนเซน, เอียน เมกเดอร์มิด, ซามูเอล แอล. แจ็กสัน, คริสโตเฟอร์ ลี, แอนโทนี แดเนียลส์, เคนนี เบเกอร์และแฟรงค์ ออซ เป็นภาพยนตร์เรื่องสุดท้ายใน สตาร์ วอร์ส ไตรภาคต้น, ตอนที่สามใน มหากาพย์สกายวอร์คเกอร์ และเป็นภาพยนตร์ สตาร์ วอร์ส ที่ฉายเป็นลำดับที่หกจากทั้งหมด
ซิธชำระแค้น ดำเนินเรื่องหลังเกิดสงครามโคลน ใน สตาร์ วอร์ส เอพพิโซด 2 กองทัพโคลนส์จู่โจม (ค.ศ. 2002) สามปี เหล่าเจได ได้กระจายไปทั่วกาแลกซี นำไปสู่สงครามขนาดใหญ่กับสมาพันธ์แบ่งแยกดินแดน หลัง เคาต์ ดูกู ถูกฆ่า สภาเจไดได้ส่ง โอบีวัน เคโนบี ไปสังหาร นายพลกรีวัส ผู้นำกองกำลังฝ่ายแบ่งแยกดินแดน เพื่อยุติสงครามนี้ ในขณะเดียวกัน อนาคิน สกายวอล์คเกอร์ ได้รับมอบหมายจากสภาเจไดให้คอยสอดแนม พัลพาทีน สมุหนายกแห่งสาธารณรัฐกาแลกติก ซึ่งแท้จริงแล้วเขาเป็นซิธลอร์ด ดาร์ธ ซีเดียส หลังอนาคินเห็นภาพนิมิตว่าภรรยาของเขา แพดเม่ อมิดาลา เสียชีวิตขณะคลอดบุตร พัลพาทีนจึงได้โน้มน้าวอนาคินให้เข้าสู่ด้านมืดของพลัง และกลายเป็นศิษย์ของเขาชื่อว่า ดาร์ธ เวเดอร์ และทำให้เกิดผลกระทบตามมามากมายต่อกาแลกซี ลูคัสเริ่มเขียนบทก่อนการสร้าง กองทัพโคลนส์จู่โจม จะเสร็จสิ้น การสร้าง ซิธชำระแค้น เริ่มต้นเมื่อเดือนกันยายน ค.ศ. 2003 โดยมีการถ่ายทำที่ ออสเตรเลีย, ไทย, สวิตเซอร์แลนด์, จีน, อิตาลีและสหราชอาณาจักร
ซิธชำระแค้น ฉายรอบปฐมทัศน์เมื่อวันที่ 15 พฤษภาคม ค.ศ. 2005 ที่เทศกาลภาพยนตร์กาน ก่อนที่จะฉายทั่วโลกเมื่อวันที่ 19 พฤษภาคม ค.ศ. 2005 ภาพยนตร์ได้รับการตอบรับที่ดีจากนักวิจารณ์ โดยชมในเรื่องฉากโลดโผน, ธีมที่เป็นผู้ใหญ่, ดนตรีประกอบ, เทคนิคด้านภาพและการแสดงของ แม็คเกรเกอร์, เมกเดอร์มิด, ออซและจิมมี สมิตส์ คำวิจารณ์ส่วนใหญ่มุ่งเน้นไปที่บทพูดและการแสดงของคริสเตนเซน ภาพยนตร์ได้รับการยอมรับอย่างกว้างขวางว่าเป็นภาพยนตร์ที่ดีที่สุดใน สตาร์ วอร์ส ไตรภาคต้น ภาพยนตร์ทำลายสถิติหลายรายการในสัปดาห์เปิดตัว ต่อเนื่องไปจนทำเงินมากกว่า 868 ล้านดอลลาร์สหรัฐทั่วโลก ทำให้เป็นภาพยนตร์ สตาร์ วอร์ส ที่ทำเงินสูงสุดอันดับที่สองในเวลานั้น ยังเคยเป็นภาพยนตร์ที่ทำเงินสูงสุดในสหรัฐและภาพยนตร์ที่ทำเงินสูงสุดอันดับที่สองในปี ค.ศ. 2005 ภาพยนตร์ยังครองสถิติเป็นภาพยนตร์ที่ทำเงินสูงสุดในวันเปิดตัวในวันพฤหัสบดี ด้วยจำนวนเงิน 50 ล้านดอลลาร์สหรัฐ
นักแสดง

ดูเพิ่ม: รายชื่อตัวละครในสตาร์ วอร์ส และ รายชื่อนักแสดงในสตาร์ วอร์ส
ยวน แม็คเกรเกอร์ เป็น โอบีวัน เคโนบี, อาจารย์เจได, นายพลแห่งสาธารณรัฐกาแลกติกและอาจารย์ของอนาคิน
นาตาลี พอร์ตแมน เป็น แพดเม่ อมิดาลา, วุฒิสมาชิกของนาบู เป็นภรรยาของอนาคินอย่างลับ ๆ และตั้งครรภ์บุตรของพวกเขา
เฮย์เดน คริสเตนเซน เป็น อนาคิน สกายวอล์คเกอร์, อัศวินเจได, วีระบุรุษแห่งสงครามโคลนและอดีตพาดาวันของโอบีวัน, ผู้เข้าสู่ด้านมืดของพลังและกลายเป็นซิธลอร์ด ดาร์ธ เวเดอร์
เอียน เมกเดยร์มิด เป็น พัลพาทีน/ ดาร์ธ ซีเดียส, สมุหนายกแห่งสาธารณรัฐกาแลกติก ซึ่งแท้จริงเขาคือซิธลอร์ด ต่อมาได้ก่อตั้งและเป็นผู้นำของจักรวรรดิกาแลกติก เขาใช้ประโยชน์จากความไม่ไว้วางใจที่มีต่อเจไดของอนาคินและความกลัวที่เขาจะสูญเสียแพดเม่ไป ลวงเขาให้เข้าสู่ด้านมืดและกลายเป็นอาจารย์ของเวเดอร์
ซามูเอล แอล. แจ็กสัน เป็น เมซ วินดู, อาจารย์เจไดและสมาชิกอาวุโสของสภาเจได
จิมมี สมิตส์ เป็น เบล ออร์กานา, วุฒิสมาชิกของอัลเดอราน
คริสโตเฟอร์ ลี เป็น เคาต์ ดูกู / ดาร์ธ ไทรานัส, ศิษย์ของดาร์ธ ซีเดียสซึ่งเป็นซิธและผู้นำของฝ่ายแบ่งแยก
แอนโทนี แดเนียลส์ เป็น ซีทรีพีโอ, ดรอยด์การทูตส่วนตัวของอนาคินและแพดม่ ซึ่งถูกสร้างโดยอนาคินเมื่อตอนเป็นเด็ก
เคนนี เบเกอร์ เป็น อาร์ทูดีทู, แอสโตรเมคดรอยด์ของอนาคิน
แฟรงค์ ออซ เป็น เสียงของ โยดา, ปรมาจารย์เจไดและผู้นำของสภาเจได
ปีเตอร์ เมย์ฮิว, โอลิเวอร์ ฟอร์ด เดวีส์, อาเหม็ด เบสต์และซิลาส คาร์สัน กลับมารับบทเดิมจากภาพยนตร์ก่อนหน้านี้เป็น ชิวแบคคา, ซิโอ บิบเบิล, จาร์ จาร์ บิงคส์, นุต กันเรย์และคิ อดิ มันดิ ตามลำดับ โจเอล เอดเกอร์ตันและบอนนี เพียสส์ เป็นนักแสดงรับเชิญโดยกลับมารับบทเดิมจากใน กองทัพโคลนส์จู่โจม เป็นโอเวนและเบรู ลาร์ส วิศวกรเสียง แมตทิว วูด เป็นคนให้เสียง นายพลกรีวัส ไซบอร์กผู้บัญชาการกองกำลังดรอย์ของฝ่ายแบ่งแยกดินแดน ทีมัวรา มอร์ริสัน เป็น ผู้บัญชาการโคดีและทหารโคลนทรูปเปอร์ที่เหลือ บรูซ สเปนซ์ เป็น ทิออน มิดอน ผู้ดูแลท้องถิ่นของยูทาเปา เจอเรมี บุลลอช (เคยแสดงเป็น โบบา เฟทท์ ใน จักรวรรดิเอมไพร์โต้กลับ และ การกลับมาของเจได) เป็น กับตัน โคลตัน นักบินของยานอวกาศกบฏ เทนทิวีโฟร์ เจนเนวิบ โอไรล์ลี เป็น วุฒิสมาชิก มอน มอธมา ถึงแม้ว่าฉากของเธอจะถูกตัดออกจากภาพยนตร์ โรฮาน นิโคล เป็น กัปตัน เรย์มัส แอนทิลีส
เวน เพแกรม เป็น วิลฮัฟ ทาร์คิน วัยหนุ่ม และ ผู้ประสานงานตัวแสดงแทน นิก กิลลาร์ด (Nick Gillard) เป็น เจไดชื่อว่า ซิน ดรัลลิก (Cin Drallig) (เป็นการสะกดชื่อของเขากลับหลัง โดยตัดตัว 'k' ออก) เอดัน บาร์ตัน ลูกของผู้ตัดต่อภาพยนตร์ โรเจอร์ บาร์ตัน เป็น ลุค สกายวอล์คเกอร์และเลอา ออร์กานา ซึ่งเป็นทารก เจมส์ เอิร์ล โจนส์ เป็นนักแสดงรับเชิญไม่มีชื่อในเครดิต กลับมารับบทเดิมจากภาพยนตร์ก่อนหน้านี้ ให้เสียงดาร์ธ เวเดอร์
ผู้กำกับและผู้สร้าง สตาร์ วอร์ส จอร์จ ลูคัส เป็นนักแสดงรับเชิญเป็น บารอน พาพานอยดะ เอเลี่ยนหน้าสีน้ำเงินซึ่งเป็นผู้ชมในโรงละครโอเปร่าที่คอรัสซัง ลูกชายของลูคัส เจตต์ แสดงเป็น เซตต์ จูคาสซา เจไดเด็กที่กำลังฝึกฝน หนึ่งในลูกสาวของลูคัส อาแมนดา แสดงเป็น เทอร์ ทานีล ปรากฏในโฮโลแกรมบันทึกความปลอดภัย ขณะที่ลูกสาวอีกคนหนึ่ง เคที แสดงเป็น ชี เอกเวย์ ชาวแพนโตรันผิวสีน้ำเงิน พบเห็นได้ขณะที่พัลพาทีนเดินทางมาถึงวุฒิสภาหลังได้รับการช่วยเหลือจากเจไดและตอนที่กำลังพูดคุยกับ บารอน พาพานอยดะ ที่โรงละครโอเปร่า คริสเตียน ซิมป์สัน เป็น ตัวแสดงแทนของ เฮย์เดน คริสเตนเซน
การสร้าง > การเขียน

ลูคัสกล่าวว่าเขาคิดเรื่องราวของมหากาพย์ สตาร์ วอร์ส เอาไว้แล้ว ในรูปแบบของโครงร่างในปี ค.ศ. 1983 อย่างก็ตาม เขาชี้แจงในภายหลังว่า ณ ช่วงเวลานั้น เขายังไม่ได้ใส่รายละเอียดลงไป โดยเขียนแค่จุดโครงเรื่องที่สำคัญ ฉากการดวลของภาพยนตร์นำมาจากนวนิยายที่ดัดแปลงมาจากภาพยนตร์ การกลับมาของเจได โดยที่โอบีวันเล่าว่าการต่อสู้ระหว่างเขากับอนาคินจบลง โดยที่อนาคิน "ตกลงไปในหลุมหลอมเหลว" ลูคัสเริ่มทำงานเขียนบทภาพยนตร์ของ เอพพิโซด 3 ก่อน กองทัพโคลนส์จู่โจม ภาพยนตร์ก่อนหน้านี้จะฉาย มีการเสนอให้กับศิลปินแนวคิดว่าภาพยนตร์จะเปิดเรื่องด้วยภาพเจ็ดการต่อสู้บนดาวเคราะห์เจ็ดแห่ง ใน เดอะซีเครตฮิสทรีออฟสตาร์ วอร์ส ไมเคิล คามินสกี สันนิษฐานว่า ลูคัสพบจุดอ่อนในเรื่องการเข้าสู่ด้านมืดของอนาคินและได้จัดเรียงเรื่องราวใหม่ทั้งหมด เช่น แทนที่จะเปิดเรื่องด้วยภาพจากสงครามโคลน ลูคัสตัดสินใจเน้นไปที่อนาคิน จบองค์แรกด้วยเขาฆ่าเคาต์ ดูกู เป็นสัญญาณเริ่มให้เขาเข้าสู่ด้านมืด
แฟน ๆ จำนวนมากในออนไลน์คาดการณ์ชื่อตอนของภาพยนตร์ โดยมีชื่อที่ลือกัน ได้แก่ ไรส์ออฟดิเอมไพร์ (Rise of the Empire), เดอะครีปปิงเฟียร์ (The Creeping Fear) (เคยเป็นชื่อภาพยนตร์ในเว็บไซต์หลักอย่างเป็นทางการในวันเมษาหน้าโง่ เมื่อปี ค.ศ. 2004) และ เบิร์ธออฟดิเอมไพร์ (Birth of the Empire) ในที่สุด ชื่อ ซิธชำระแค้น (Revenge of the Sith) ก็กลายเป็นชื่อตอนของภาพยนตร์ ซึ่งก็มาจากการคาดการณ์ของแฟน ๆ โดยลูคัสเองก็ไม่ได้ยืนยันโดยตรง ชื่อตอนอ้างอิงถึง รีเวนจ์ออฟเดอะเจได (Revenge of the Jedi) ซึ่งชื่อดั้งเดิมของ การกลับมาของเจได ก่อนลูคัสจะเปลี่ยนชื่อภาพยนตร์หนึ่งอาทิตย์ก่อนฉายรอบปฐมทัศน์ โดยประกาศว่าเจไดไม่แสวงหาการแก้แค้น
ลูคัสวางแผนไว้ว่าจะมีการเชื่อมโยงกับไตรภาคเดิมมากยิ่งขึ้น โดยเขาได้เขียนไว้ในร่างแรกให้มีการปรากฏตัวของ ฮาน โซโล อายุ 10 ปี บนดาวคาชีก แต่บทดังกล่าวไม่มีการคัดเลือกนักแสดงหรือถ่ายทำ เขายังเขียนฉากให้พัลพาทีนเปิดเผยกับอนาคินว่า พัลพาทีนสร้างอนาคินมาจากมิดิคลอเรียนส์ ดังนั้นพัลพาทีนจึงเป็น "พ่อ "ของอนาคิน ทำให้เป็นฉากคู่ขนานกับการเปิดเผยของเวเดอร์กับลุคใน จักรวรรดิเอมไพร์โต้กลับ แต่ลูคัสก็ปฏิเสธฉากนี้ อีกฉากหนึ่งที่วางแผนไว้โดยลูคัส ซึ่งเขียนเอาไว้ในช่วงแรกของการพัฒนาภาพยนตร์คือ บทสนทนาระหว่างอาจารย์โยดากับวิญญาณไควกอน จินน์ โดยมีเลียม นีสัน กลับมารับบทเดิมจากภาพยนตร์ก่อนหน้านี้ (เขายังบอกใบ้ถึงความเป็นไปได้ที่จะปรากฏตัวในภาพยนตร์) อย่างไรก็ตาม ฉากนี้ก็ไม่เคยถ่ายทำและบทพูดของนีสันก็ไม่ได้บันทึก ถึงแม้ว่าฉากนี้จะปรากฏในนวนิยายที่ดัดแปลงมาจากภาพยนตร์
หลังถ่ายทำภาพยนตร์เสร็จในปี ค.ศ. 2003 ลูคัสเปลี่ยนแปลงตัวละครอนาคินหลายอย่าง โดยเขียนฉาก "เข้าสู่ด้านมืด" ใหม่ทั้งหมด ลูคัสประสบความสำเร็จในการ "เขียนใหม่" นี้ผ่านการตัดต่อจากภาพที่ได้จากการถ่ายทำและการถ่ายซ่อมในลอนดอนเมื่อปี ค.ศ. 2004 โดยในรูปแบบก่อนหน้านี้ อนาคินมีเหตุผลมากมายที่เขาจะเข้าสู่ด้านมืด หนึ่งในนั้นคือความเชื่อที่ว่าเจไดกำลังวางแผนที่จะล้มล้างสาธารณรัฐ ถึงแม้ว่าเรื่องนี้ยังคงอยู่ในภาพยนตร์ จากการแก้ไขและถ่ายซ้ำหลายฉาก ลูคัสเน้นไปที่ความต้องการของอนาคินที่จะช่วยให้แพดเม่รอดพ้นจากความตาย ทำให้เรื่องนี้ปรากฏอยู่ในภาพยนตร์ กลายเป็นว่าอนาคินเข้าสู่ด้านมืดด้วยเหตุผลนี้เป็นหลัก
แหล่งข้อมูลอื่น

Star Wars Episode III: Revenge of the Sith at StarWars.com
สตาร์ วอร์ส เอพพิโซด 3 ซิธชำระแค้น ที่อินเทอร์เน็ตมูวีเดตาเบส
สตาร์ วอร์ส เอพพิโซด 3 ซิธชำระแค้น ที่บ็อกซ์ออฟฟิศโมโจ
Star Wars: Episode III - Revenge of the Sith ที่สยามโซน
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  สหรัฐ  เช็กเกีย 
เฮย์เดน คริสเตนเซน เป็น อนาคิน สกายวอล์คเกอร์ ใน ซิธชำระแค้น
วิทยาลัยนานาชาติ มหาวิทยาลัยราชภัฏสวนสุนันทา

| --- | --- |
International College,    Suansunandha Rajabhat University

คติพจน์: "พัฒนาบัณฑิตที่มีความรู้ด้านคุณภาพ ในภาคธุรกิจและบริการ"
สถาปนา: พ.ศ. 2547
คณบดี: ผู้ช่วยศาสตราจารย์กรองทอง ไคริรี
ที่อยู่: วิทยาเขตนครปฐม  เลขที่ 111/3–5 หมู่ที่ 2  ถนนศาลายา–บางภาษี ตำบลคลองโยง อำเภอพุทธมณฑล จังหวัดนครปฐม 73170 
สี:   สีม่วง–สีเหลืองทอง
เว็บไซต์: www.ssruic.ssru.ac.th www.pr.ssruic.ssru.ac.th
วิทยาลัยนานาชาติ มหาวิทยาลัยราชภัฏสวนสุนันทา (อังกฤษ: International College, Suan Sunandha Rajabhat University) เป็นอดีตส่วนราชการไทยเทียบเท่าระดับคณะวิชา อยู่ในกำกับของมหาวิทยาลัยราชภัฏสวนสุนันทา กระทรวงการอุดมศึกษา วิทยาศาสตร์ วิจัยและนวัตกรรม โดยวิทยาลัยนานาชาติ เน้นกิจกรรมส่งเสริมและพัฒนาการจัดการเรียนการสอนในหลักสูตรภาคภาษาอังกฤษ และภาษาที่สาม ปัจจุบันหลักสูตรทั้งหมดของวิทยาลัยนานาชาติ ถูกผนวกเข้ากับวิทยาลัยการจัดการอุตสาหกรรมบริการ
ประวัติ

มหาวิทยาลัยราชภัฏสวนสุนันทา ได้ส่งเสริมและพัฒนาการจัดการเรียนการสอนในหลักสูตรภาคภาษาอังกฤษให้เหมาะสม และสอดคล้องกับแนวทางการพัฒนาการจัดการศึกษาของประเทศ ในการผลิตบัณฑิตให้มีความรู้ทางวิชาการที่ทันสมัยและความรู้ภาคปฏิบัติในการใช้เทคโนโลยีสารสนเทศมากยิ่งขึ้น เพื่อให้สามารถเป็นกำลังสำคัญของสังคมยุค Knowledge–based
เมื่อปี พ.ศ. 2547 มหาวิทยาลัยราชภัฏสวนสุนันทา ได้จัดตั้งโครงการจัดการศึกษาภาคภาษาอังกฤษขึ้นและยกระดับขึ้นเป็นหน่วยงานในกำกับโดยตั้งเป็น "วิทยาลัยนานาชาติ" เมื่อวันที่ 17 มิถุนายน พ.ศ. 2548 จัดการเรียนการสอน ณ อาคารศรีจุฑาภา มหาวิทยาลัยราชภัฏสวนสุนันทา กรุงเทพมหานคร
ต่อมาปี พ.ศ. 2558  มหาวิทยาลัยราชภัฏสวนสุนันทาได้ขยายพื้นที่การจัดการเรียนการสอนของวิทยาลัยนานาชาติ เนื่องจากจำนวนนักศึกษาที่เพิ่มมากขึ้น จึงวางแผนการขยายพื้นที่การศึกษามา ณ อำเภอพุทธมณฑล จัดตั้งเป็นวิทยาเขตนครปฐม ปัจจุบันคืออาคารวิทยาลัยการจัดการอุตสาหกรรมบริการ
ในเดือนธันวาคม ปี พ.ศ. 2563 มหาวิทยาลัยราชภัฏสวนสุนันทา ได้ดำเนินการควบรวมหลักสูตร และสาขาวิชาที่มีความใกล้เคียงไว้ในคณะเดียวกัน จึงได้จัดตั้งวิทยาลัยการจัดการอุตสาหกรรมบริการขึ้นใหม่ โดยควบรวมวิทยาลัยนานาชาติ ซึ่งมีหลักสูตรนานาชาติทุกหลักสูตร ดังนี้ ธุรกิจการบิน ธุรกิจดิจิทัลระหว่างประเทศ การจัดการโรงแรม การจัดการท่องเที่ยว และคณิตศาสตร์ กับสาขาวิชาการจัดการอุตสาหกรรมท่องเที่ยวและบริการ หลักสูตรภาษาไทย สาขาวิชาการจัดการโรงแรมและธุรกิจที่พัก หลักสูตรภาษาไทย รวมเป็นวิทยาลัยใหม่ที่ชื่อว่า วิทยาลัยการจัดการอุตสาหกรรมบริการ มหาวิทยาลัยราชภัฏสวนสุนันทา จากนโยบายการควบรวมหลักสูตร และสาขาวิชาใกล้เคียงกัน
หลักสูตรการศึกษา

| หลักสูตรที่เปิดสอนในวิทยาลัยนานาชาติ มหาวิทยาลัยราชภัฏสวนสุนันทา> ระดับปริญญาตรี | หลักสูตรที่เปิดสอนในวิทยาลัยนานาชาติ มหาวิทยาลัยราชภัฏสวนสุนันทา> ระดับปริญญาโท | หลักสูตรที่เปิดสอนในวิทยาลัยนานาชาติ มหาวิทยาลัยราชภัฏสวนสุนันทา> ระดับปริญญาเอก |
| --- | --- | --- |
|  หลักสูตรศิลปศาสตร์บัณฑิต (ศศ.บ.) สาขาวิชาธุรกิจการบิน (Airline Business)  สาขาวิชาธุรกิจภัตตาคารและที่พัก (Hotel and Restaurant Business)  สาขาวิชาการจัดการท่องเที่ยว (Tourism Management) หลักสูตรบริหารธุรกิจบัณฑิต (บธ.บ.) สาขาวิชาบริการธุรกิจระหว่างประเทศ (International Business)  สาขาวิชาผู้ประกอบการธุรกิจดิจิทัล (Digital Entrepreneurship management) |  หลักสูตรศิลปศาสตรมหาบัณฑิต (ศศ.ม.) สาขาวิชาคณิตศาสตร์ศึกษา |  – |
แหล่งข้อมูลอื่น

วิทยาลัยนานาชาติ มหาวิทยาลัยราชภัฏสวนสุนันทา เก็บถาวร 2017-05-27 ที่ เวย์แบ็กแมชชีน
มหาวิทยาลัยราชภัฏสวนสุนันทา
https://www.facebook.com/Information-Ssruic
| ด ค กสถาบันอุดมศึกษานานาชาติในประเทศไทย |
| --- | --- |
สถาบันอุดมศึกษาของรัฐ:  การบินนานาชาติ นครพนม  นานาชาติ นเรศวร  การศึกษานานาชาติ รามคำแหง 
สถาบันอุดมศึกษา  ในกำกับของรัฐ:  เกษตรศาสตร์ เกษตรเขตร้อน (นานาชาติ)  บริหารธุรกิจบัณฑิต (นานาชาติ)  บริหารธุรกิจบัณฑิต สาขาการตลาด (นานาชาติ)  ภาษาไทยเพื่อการสื่อสารสำหรับชาวต่างประเทศ (นานาชาติ)  การจัดการการท่องเที่ยวเชิงบูรณาการ (นานาชาติ)  เศรษฐศาสตร์การประกอบการ (นานาชาติ)  เศรษฐศาสตร์ (ภาษาอังกฤษ)  เคมีบูรณาการ (นานาชาติ)  วิทยาศาสตร์ชีวภาพและเทคโนโลยี (หลักสูตรนานาชาติ)  วิทยาการและเทคโนโลยีพอลิเมอร์ (นานาชาติ)  นวัตกรรมและเทคโนโลยีอุตสาหกรรมเกษตร (นานาชาติ)  นานาชาติ ขอนแก่น  จุฬาลงกรณ์ วิทยาศาสตร์สาธารณสุข  บัณฑิตบริหารธุรกิจศศินทร์  นานาชาติ ทักษิณ  นานาชาติ เทคโนโลยีพระจอมเกล้าเจ้าคุณทหารลาดกระบัง  นานาชาติ เทคโนโลยีพระจอมเกล้าพระนครเหนือ  ธรรมศาสตร์ นานาชาติปรีดี พนมยงค์  แพทยศาสตร์นานาชาติจุฬาภรณ์  เทคโนโลยีนานาชาติสิรินธร  นานาชาติ มหิดล  วลัยลักษณ์ ทันตแพทยศาสตร์นานาชาติ  สัตวแพทยศาสตร์อัครราชกุมารี  นานาชาติ  นานาชาติเพื่อศึกษาความยั่งยืน ศรีนครินทรวิโรฒ  นานาชาติ ศิลปากร  สงขลานครินทร์ นานาชาติหาดใหญ่  นานาชาติสุราษฎร์ธานี 
มหาวิทยาลัยราชภัฏ: นานาชาติ สวนสุนันทา
สถาบันอุดมศึกษาเอกชน:  กรุงเทพ  ธุรกิจบัณฑิตย์  นานาชาติเซนต์เทเรซา  นานาชาติแสตมฟอร์ด  นานาชาติเอเชีย-แปซิฟิก  พุทธศาสนานานาชาติ  รังสิต  นานาชาติ ศรีปทุม  บริติช ศรีปทุม  อัสสัมชัญ 
สถาบันอุดมศึกษาอิสระ:  เอไอที  ซีเอ็มเคแอล 
 รายชื่อ  หมวดหมู่  โครงการ  สถานีย่อย 
| ด ค กหน่วยงานในมหาวิทยาลัยราชภัฏสวนสุนันทา |
| --- | --- |
คณะ/วิทยาลัย: คณะครุศาสตร์ • คณะมนุษยศาสตร์และสังคมศาสตร์ • คณะวิทยาการจัดการ • คณะศิลปกรรมศาสตร์ • คณะวิทยาศาสตร์และเทคโนโลยี • คณะวิศวกรรมศาสตร์และเทคโนโลยีอุตสาหกรรม • วิทยาลัยพยาบาลและสุขภาพ • วิทยาลัยสหเวชศาสตร์ • วิทยาลัยโลจิสติกส์และซัพพลายเชน • วิทยาลัยสถาปัตยกรรมศาสตร์ • วิทยาลัยนวัตกรรมและการจัดการ • วิทยาลัยการภาพยนตร์ ศิลปะการแสดงและสื่อใหม่ • วิทยาลัยนานาชาติ • บัณฑิตวิทยาลัย
วิทยาเขต/ศูนย์: นครปฐม • ระนอง • สมุทรสงคราม • อุดรธานี •  สุพรรณบุรี •  เชียงราย(โครงการจัดตั้ง)
อื่น ๆ: คณะนิเทศศาสตร์(โครงการจัดตั้ง)
หมวดหมู่ • โครงการ • สถานีย่อย
เดอะเกรตเอซแอตเทอร์นีย์: แอดเวนเชอส์

| เดอะเกรตเอซแอตเทอร์นีย์: แอดเวนเชอส์ |
| --- | --- |
ไฟล์:Dai Gyakuten Saiban cover art.pngภาพหน้าปกแสดงตัวละครหลักของเกม
ผู้พัฒนา: แคปคอม
ผู้จัดจำหน่าย: แคปคอม
กำกับ: ชู ทาคุมิ
อำนวยการผลิต: ชินทาโร โคจิมะ
ออกแบบ: ชู ทาคุมิ โยอิชิโระ อิเคดะ จุนชิ โจได
โปรแกรมเมอร์: จุนอิชิ ชิบะ
ศิลปิน: คาซึยะ นูริ
เขียนบท: ชู ทาคุมิ
แต่งเพลง:   ยาสุมาสะ คิตะงะวะ  ฮิโระมิตสึ มาเอบะ 
ชุด: เอซแอตเทอร์นีย์
เอนจิน: MT Framework
เครื่องเล่น: นินเท็นโด 3ดีเอส แอนดรอยด์ ไอโอเอส
วางจำหน่าย: นินเท็นโด 3ดีเอสJP: July 9, 2015แอนดรอยด์JP: August 30, 2017ไอโอเอสJP: August 31, 2017
แนว: ผจญภัย, วิชวลโนเวล
รูปแบบ: วิดีโอเกมผู้เล่นเดี่ยว
เดอะเกรตเอซแอตเทอร์นีย์: แอดเวนเชอส์ (อังกฤษ: The Great Ace Attorney: Adventures) เป็นเกมผจญภัย และภาคที่แปดของซีรีส์ เอซแอตเทอร์นีย์ พัฒนาและจัดจำหน่ายโดย แคปคอม กำกับโดย ชู ทาคุมิ และอำนวยการผลิตโดย ชินทาโร โคจิมะ เกมเปิดตัวบน นินเทนโด 3ดีเอส ในญี่ปุ่นเมื่อเดือนกรกฎาคม 2558 และต่อมาได้เปิดตัวเวอร์ชัน แอนดรอยด์ และ ไอโอเอส ในเดือนสิงหาคม 2560 ภาคต่อของเกมคือ เดอะเกรตเอซแอตเทอร์นีย์ 2: รีซอลฟ์ ซึ่งวางจำหน่ายในญี่ปุ่นปี 2560 ทั้งสองภาคได้รับการรวมชุดและเปิดตัวทั่วโลกในเดือนกรกฎาคม 2564 ภายใต้ชื่อ เดอะเกรตเอซแอตเทอร์นีย์โครนิเคิลส์ สำหรับแพลตฟอร์ม นินเท็นโด สวิตช์, เพลย์สเตชัน 4 และ ไมโครซอฟท์ วินโดวส์
เกมนี้ยังคงรูปแบบการเล่นแบบห้องพิจารณาคดีจากภาคก่อน ๆ ในซีรีย์ เอซแอตเทอร์นีย์ พร้อมด้วยสภาพแวดล้อมแบบ 3 มิติเต็มรูปแบบ และโมเดลตัวละครที่เคยใช้ใน ฟีนิกซ์ ไรต์: เอซแอตเทอร์นีย์ – ดูอัลเดสตินีส์ เช่นเดียวกับภาคก่อน ๆ รูปแบบการเล่นแบ่งออกเป็นการสืบสวนซึ่งผู้เล่นจะต้องสำรวจพื้นที่เพื่อรวบรวมหลักฐานและคำให้การ และการพิจารณาคดีในศาลซึ่งผู้เล่นต้องใช้หลักฐานเพื่อโต้แย้งและจับผิดคำให้การของพยานเพื่อนำไปสู่การเปิดเผยความจริงเบื้องหลังคดี คล้ายกับเกมก่อนหน้าของทาคุมิอย่างโพรเฟสเซอร์เลย์ตัน vs. ฟีนิกซ์ ไรต์: เอซแอตเทอร์นีย์ ผู้เล่นจะต้องซักถามพยานหลายคนพร้อมกันในบางกรณี ซึ่งสามารถใช้ประโยชน์จากปฏิกิริยาของพยานคนอื่น ๆ ระหว่างการให้การ เพื่อค้นหาข้อมูลใหม่และเปิดเผยความจริงของคดี
เกมเดอะเกรตเอซแอตเทอร์นีย์ นำเสนอกลไกการเล่นเกมใหม่ 2 แบบ ได้แก่ การเต้นรำแห่งการอนุมาน (Dance of Deduction) และการสอบสรุปผล (Summation Examinations) ในระหว่างการสืบสวนบางอย่าง เฮอร์ล็อก โชล์มส์จะทำการแสดง "ตรรกะและการใช้เหตุผล" โดยเขาจะเสนอทฤษฎีที่มีข้อบกพร่องขึ้นมาโดยอิงจากการสังเกตสถานการณ์และพฤติกรรมของพยาน จากนั้นผู้เล่นจะต้องตรวจสอบฉากและพยานอย่างรอบคอบเพื่อแก้ไขข้อผิดพลาดของเฮอร์ล็อกและไปถึงข้อสรุปที่สมเหตุสมผลมากขึ้น การสอบสรุปผลจะเกิดขึ้นระหว่างการพิจารณาคดี ซึ่งคณะลูกขุน ซึ่งเป็นส่วนหนึ่งของการพิจารณาคดีในอังกฤษ จะตัดสินว่ามีความผิดโดยเอกฉันท์ ณ จุดนี้ ผู้เล่นจะต้องโน้มน้าวใจคณะลูกขุนส่วนใหญ่ให้เปลี่ยนคำตัดสิน เพื่อให้การพิจารณาคดีดำเนินต่อไปได้ ผู้เล่นจะทำสิ่งนี้ได้โดยการเปรียบเทียบคำพูดของคณะลูกขุนสองคนที่ขัดแย้งกันหรือพิสูจน์ได้ว่ามีความเกี่ยวข้องกันอย่างมาก บางครั้งสิ่งนี้อาจจำเป็นต้องให้ผู้เล่นกดดันลูกขุนแต่ละคนและนำเสนอหลักฐานเพื่อที่จะเปลี่ยนคำกล่าวของพวกเขา
โครงเรื่อง > ฉากและตัวละคร

เรื่องราวเกิดขึ้นในช่วงปลายศตวรรษที่ 19 และต้นศตวรรษที่ 20 (ในญี่ปุ่นเรียกว่า ยุคเมจิ และในอังกฤษเรียกว่า ยุควิกตอเรีย ) เดอะเกรตเอซแอตเทอร์นีย์ เน้นไปที่ริวโนะสุเกะ นะรุโฮโดะ นักศึกษาจากมหาวิทยาลัยอิมพีเรียลยูเม และบรรพบุรุษของฟีนิกซ์ ไรต์ ตัวเอกของซีรีส์ เอซแอตเทอร์นีย์ ริวโนะสุเกะได้รับการอธิบายว่าเป็นคนยึดมั่นในความยุติธรรม แต่ก็มักตกอยู่ในสถานการณ์อันตรายได้ง่าย เขาร่วมทีมกับคาสึมะ อะโซงิ เพื่อนนักศึกษานิติศาสตร์จากมหาวิทยาลัยเดียวกัน แนวคิดเรื่องทนายความฝ่ายจำเลยในระบบตุลาการในญี่ปุ่นในอดีตยังเป็นสิ่งใหม่ ดังนั้น อะโซงิจึงเป็นหนึ่งในผู้ที่มีคุณสมบัติว่าความในศาลได้ เขามีเป้าหมายที่จะปฏิรูประบบกฎหมายผ่านการศึกษาในสหราชอาณาจักร ริวโนะสุเกะและอะโซงิได้รับความช่วยเหลือจาก ซูซาโตะ มิโคโตบะ ผู้ช่วยฝ่ายตุลาการ เธอถูกอธิบายว่าเป็น "ผู้หญิงญี่ปุ่นในอุดมคติ" มีความคิดก้าวหน้า และหลงใหลในนิยายลึกลับต่างประเทศ
เมื่อเดินทางไปอังกฤษเพื่อศึกษาต่อ ริวโนะสึเกะได้พบและกลายเป็นเพื่อนกับนักสืบชื่อดังระดับโลก เฮอร์ล็อค โชมส์ (ซึ่งในฉบับภาษาญี่ปุ่นเดิมใช้ชื่อว่า "เชอร์ล็อค โฮมส์") เฮอร์ล็อคเป็นบุคคลที่มีนิสัยแปลกประหลาดและมีจิตวิญญาณอิสระ แม้ว่าเขาจะฉลาดอย่างแท้จริง แต่ด้วยแต่ลักษณะการให้เหตุผลแบบอุปมาน   ที่เร่งรีบและไม่ใส่ใจของเขามักทำให้เขามักสรุปผลไปในทิศทางที่ไม่ถูกต้อง ผู้ที่ร่วมเดินทางกับโชล์มส์คือผู้ช่วยของเขา ไอริส วิลสัน (ในฉบับภาษาญี่ปุ่นฉบับเดิมชื่อ "ไอริส วัตสัน") เด็กอัจฉริยะวัย 10 ขวบ และเป็นลูกบุญธรรมของโชล์มส์ ไอริสเป็นนักประดิษฐ์อัจฉริยะ และเป็นผู้เขียน "เฮอร์ล็อก โชมส์ ชุด การผจญภัย"
การพัฒนา

เกม เดอะเกรตเอซแอตเทอร์นีย์ พัฒนาโดย แคปคอม สำหรับนินเทนโด 3ดีเอส กำกับโดย ชู ทาคุมิ และอำนวยการผลิตโดยชินทาโร โคจิมะ คาซึยะ นูริ ออกแบบตัวละครและกำกับศิลป์ ขณะที่ยาสุมาสะ คิตาคาวะ และฮิโรมิตสึ มาเอะบะ ทำหน้าที่ประพันธ์ดนตรีประกอบเกม
การพัฒนาเริ่มขึ้นในปี 2013 เพียงไม่กี่เดือนหลังจากการเปิดตัวเกมโพรเฟสเซอร์เลย์ตัน vs. ฟีนิกซ์ ไรต์: เอซแอตเทอร์นีย์ ในญี่ปุ่น ชู ทาคุมิ ได้รับการขอให้พัฒนาเกมเอซแอตเทอร์นีย์ ใหม่ ในช่วงหนึ่งของการพัฒนา เขาเคยพิจารณาให้เกมเน้นไปที่การพิจารณาคดีแพ่ง แต่ต่อมาเขาได้นึกถึงแนวคิดที่เคยคิดไว้ เมื่อราวปี 2000 เขามีแนวคิดเกี่ยวกับเกมลึกลับที่มีนักสืบผู้มักสรุปคดีอย่างไม่ถูกต้อง และหน้าที่ของผู้เล่นคือ แก้ไขข้อผิดพลาดของนักสืบ และนำเขาไปสู่ ความจริงของคดี เขาคิดว่าการนำแนวคิดนี้มาผสมผสานกับ เอซแอตเทอร์นีย์ คงจะเป็นเรื่องที่สนุก แต่ไม่คาดหวังว่าแคปคอมจะยอมรับไอเดียนี้
ทาคุมิใฝ่ฝันที่จะสร้างเกมเกี่ยวกับเชอร์ล็อก โฮมส์ มานานแล้ว ด้วยเหตุนี้ โฮมส์จึงเป็นส่วนหนึ่งของแนวคิดตั้งแต่เริ่มต้น ตามที่ทาคุมิกล่าว เขามีหลายเหตุผลที่ต้องการให้โฮล์มส์เป็นส่วนหนึ่งของเกมนี้ ทั้งในแง่ของรูปแบบการเล่น และเพื่อทำให้เกมแตกต่างจากซีรีส์ เอซแอตเทอร์นีย์ หลัก เนื่องจากโฮล์มส์มาจากช่วงเวลาที่แตกต่างจากภาคหลัก สิ่งนี้ทำให้ทาคุมิหวนคิดถึงญี่ปุ่นในยุคนั้น และเปิดโอกาสใหม่ ๆ ให้กับความลึกลับของเกม เดิมที ทาคุมิตั้งใจให้เกมเริ่มต้นในลอนดอน เพราะมองว่าการสร้างศาลญี่ปุ่นสำหรับฉากเปิดเพียงอย่างเดียวจะมากเกินไป แต่แผนนี้เปลี่ยนไปเมื่อนูริบอกว่าเกมควรเริ่มต้นในญี่ปุ่น ผลงานก่อนหน้านี้ในโพรเฟสเซอร์เลย์ตัน vs. ฟีนิกซ์ ไรต์: เอซแอตเทอร์นีย์ ช่วยให้ทาคุมิสามารถสร้างรายละเอียดของฉากนี้ได้
ทาคุมิพบว่าการเขียนบทสนทนาและเลือกใช้สำนวนให้เหมาะสมกับภาษาญี่ปุ่นในยุคเมจิเป็นเรื่องท้าทาย เพราะต้องหลีกเลี่ยงไม่ให้ภาษาดูเก่าเกินไปหรือทันสมัยเกินไป เนื่องจากยุคเมจิเป็นช่วงที่อาชีพทนายความยังใหม่ในญี่ปุ่น และมีการปรับตัวเข้ากับวัฒนธรรมตะวันตกอย่างเข้มข้น ทาคุมิจึงมั่นใจว่าเกมจะสะท้อนบรรยากาศและแนวคิดนี้ เนื่องจากทาคุมิต้องสร้างโลกใหม่สำหรับเรื่องราว การเขียนบทของเกมจึงใช้เวลานานกว่าที่คาดไว้ ตัวละครเอก ริวโนะสุเกะ ได้รับแรงบันดาลใจจากลักษณะการพูดและการกระทำของ ฟีนิกซ์ ไรต์ หากเขามีชีวิตอยู่ในยุคเมจิ เมื่อทีมพัฒนาเขียนรายชื่อไอเดียสำหรับชื่อตัวละครเอก "ริวโนะสุเกะ" เป็นคนแรกที่ถูกเสนอ และพวกเขาตัดสินใจเลือกทันทีภายในไม่กี่วินาที ซูซาโตะถูกออกแบบตามแนวคิดเดียวกับนางเอกใน เอซแอตเทอร์นีย์ ภาคก่อน ๆ โดยเป็น "คู่หูที่สมบูรณ์แบบ" และเป็นตัวละครที่สนุกสนานในการใช้เวลาอยู่ด้วย เช่นเดียวกับนางเอกของซีรีส์ที่มักอยู่เคียงข้างตัวละครหลักเสมอ ชื่อของเธอถูกเลือกจากตัวอักษร คันจิ ที่ทาคุมิเห็นว่าสวยงาม ทีมพัฒนาตัดสินใจเปลี่ยนแปลง "วัตสันของเชอร์ล็อก" จากต้นฉบับ เพราะเชื่อว่าจะน่าสนใจกว่าหากวัตสันไม่ใช่สุภาพบุรุษชาวอังกฤษอีกคน